
ΤΟ  ΙΣΤΟΡΙΚΟ  ΠΛΑΙΣΙΟ  ΤΩΝ  ΧΡΙΣΤΟΥΓΕΝΝΩΝ

1. Αυτοκρατορική εντολή απογραφής: Λουκ. 2.1 (Γάιος Ιούλιος Καίσαρας 
Οκταβιανός Αύγουστος, 27 π.Χ. - 14 μ.Χ. Απογραφή αμάρτυρη από αλ​λού, αλλά στην Αίγυπτο γινόταν απογραφή κάθε 14 χρόνια, και ο Τάκι​τος, Annales 1.11, λέει ότι ότι ο Αύγουστος άφησε ιδιόχειρες σημειώσεις για φορολογικές λεπτομέρειες, πιθανότατα από απογραφές).

2. Πρώτη απογραφή επί Κυρηνίου, κυβερνήτη της Συρίας: Λουκ. 2.2 (Πόπλι-
ος Σουλπίκιος Κυρήνιος, διοικητής Συρίας και Κιλικίας μέσα στο διάστη​μα 11-4 π.Χ. και 6-9 μ.Χ. Πρώτη απογραφή, σε αντιδιαστολή με τη δεύτε​ρη, το 6 μ.Χ., που προκάλεσε την εξέγερση του Ιούδα από τα Γάμαλα: πβ. Πράξ. 5.37, Ιώσηπος [37-100 μ.Χ.], Ἰουδαϊκὴ ἀρχαιολογία 18.2-4. Ο Ιουστί​νος [100-165 μ.Χ.], Ἀπολογία Α 34.2, μνημονεύει τις απογραφές του Κυρη​νίου: Κώμη δέ τίς ἐστιν [ενν. Βηθλεέμ] ἐν τῇ χώρᾳ Ἰουδαίων, ἀπέχουσα σταδίους τριάκοντα πέντε Ἰεροσολύμων, ἐν ᾗ ἐγεννήθη Ἰησοῦς Χριστός, ὡς καὶ μαθεῖν δύνασθε ἐκ τῶν ἀπογραφῶν τῶν γενομένων ἐπὶ Κυρηνίου, τοῦ ὑμετέρου ἐν Ἰουδαίᾳ πρώτου γενομένου ἐπιτρόπου).

3. Απογραφή στον τόπο καταγωγής: Λουκ. 2.3 (ασυνήθιστο, αλλά υπάρχει 

μαρτυρία για ανάλογη εντολή του κυβερνήτη της Αιγύπτου το 104 μ.Χ.). Πβ. Ιωάννη Χρυσόστομο (349-407 μ.Χ.), Εἰς τὴν γενέθλιον ἡμέραν τοῦ Σωτῆρος ἡμῶν Ἰησοῦ Χριστοῦ 3 (PG 49.354.23-25): εἶδες, ἀγαπητέ, οἰκο​νομίαν Θεοῦ, καὶ διὰ τῶν ἀπίστων καὶ τῶν πιστῶν τὰ καθ’ ἑαυτὸν οἰκονο​μοῦντος.

4. Μετάβαση του Ιωσήφ στη Βηθλεέμ: Λουκ. 2.4-5 (πβ. Μιχαίας 5.1, Ματθ. 

2.4-6).

5. Γέννηση του παιδιού μέσα σε φτώχεια και απόρριψη: Λουκ. 2.6-7 (ίσως μέ-

σα σε σπηλιά: Ιουστίνος [100-165 μ.Χ.], Πρὸς Τρύφωνα Ἰουδαῖον διάλογος 78.5: γεννηθέντος δὲ τότε τοῦ παιδίου ἐν Βηθλεέμ, ἐπειδὴ Ἰωσὴφ οὐκ εἶχεν ἐν τῇ κώμῃ ἐκείνῃ που καταλῦσαι, ἐν σπηλαίῳ τινὶ σύνεγγυς τῆς κώμης κατέλυσε· καὶ τότε, αὐτῶν ὄντων ἐκεῖ, ἐτετόκει ἡ Μαρία τὸν Χριστὸν καὶ ἐν φάτνῃ αὐτὸν ἐτεθείκει)).

6. Βοσκοί σε νυχτερινές βάρδιες: Λουκ. 2.8 (κακόφημοι λόγω επαγγέλματος, 

άδικων διεκδικήσεων, αναξιόπιστοι, χωρίς δικαίωμα μαρτυρίας σε δικα​στήρια [Talmud και Midrash]).

7. Αγγελική παρουσία και διακήρυξη: Λουκ. 2.9-10.

8. Γέννηση Σωτήρα, που είναι ο Χριστός Κύριος: Λουκ. 2.11-12 (πβ. Ματθ. 

1.21).

9. Πλήθος ουράνιας στρατιάς αγγέλων: Λουκ. 2.13-14.

10. Βασιλιάς Ηρώδης: Ματθ. 2.1α (Ηρώδης ο Μέγας, Εδωμίτης, φίλος του Ι-

ουλίου Καίσαρα, διοικητής της Ιουδαίας [47 π.Χ.], βασιλιάς με τίτλο που του έδωσε ο Μάρκος Αντώνιος [40-4 π.Χ.]).

11. Εσφαλμένη χρονολόγηση κατά τον 4ο αιώνα μ.Χ. από τον αστρονόμο μο-

ναχό Διονύσιο τον Μικρό (470-544 μ.Χ.), που υπολόγισε τη γέννηση του Χριστού στο 754 από κτίσεως Ρώμης, ενώ ο Χριστός γεννήθηκε πιθανότα​τα μεταξύ 7 και 4 π.Χ. 

12. Μάγοι από την ανατολή: Ματθ. 2.1β (ιερείς του Ζωροαστρισμού, στους ο-

ποίους πολλοί απέδιδαν υπερφυσικές ικανότητες, και ονομάζονταν στην Περσία Mάγοι: Στράβωνας [64 π.Χ. - 24 μ.Χ.] 16.2.39: ταῦτα γὰρ ὅπως πο​τὲ ἀληθείας ἔχει, παρά γε τοῖς ἀνθρώποις ἐπεπίστευτο καὶ ἐνενόμιστο, καὶ διὰ τοῦτο καὶ οἱ μάντεις ἐτιμῶντο ὥστε καὶ βασιλείας ἀξιοῦσθαι, ὡς τὰ πα​ρὰ τῶν θεῶν ἡμῖν ἐκφέροντες παραγγέλματα καὶ ἐπανορθώματα καὶ ζῶν​τες καὶ ἀποθανόντες· τοιοῦτος δὲ ... παρὰ δὲ τοῖς Ἰνδοῖς οἱ γυμνοσοφισταί, παρὰ δὲ τοῖς Πέρσαις οἱ μάγοι καὶ νεκυομάντεις καὶ ἔτι οἱ λεγόμενοι λεκα​νομάντεις καὶ ὑδρομάντεις, παρὰ δὲ τοῖς Ἀσσυρίοις οἱ Χαλδαῖοι, παρὰ δὲ τοῖς Ῥωμαίοις οἱ Τυρρηνικοὶ οἰωνοσκόποι).

13. Αναζήτηση νεογέννητου βασιλιά από αστέρι ορατό κατά την ανατολή του: 

Ματθ. 2.2 (σύνοδος Κρόνου, Δία και Αφροδίτης το 7 π.Χ.;). 

14. Διάθεση υποταγής και προσφοράς: Ματθ. 2.9-11 (πβ. Βασίλειο Καισαρεί-

ας [330-379 μ.Χ.], Ὁμιλία εἰς τὴν ἁγίαν τοῦ Χριστοῦ γέννησιν, PG 31.1472. 15-17: οἱ μάγοι, ὡς μὲν βασιλεῖ τὸν χρυσόν, ὡς δὲ τεθνηξομένῳ τὴν σμύρ​ναν προσήνεγκαν, ὡς δὲ Θεῷ τὸν λίβανον).

15. Μυστήριο η ενανθρώπηση του Θεού: Α´ Τιμόθ. 3.16. Αθανάσιος Αλεξαν-

δρείας (296/298-373 μ.Χ.), Περὶ τῆς ἐνανθρωπήσεως τοῦ Λόγου 54.3 Kan​nengiesser: Αὐτὸς γὰρ ἐνηνθρώπησεν, ἵνα ἡμεῖς θεοποιηθῶμεν.

